Diari Oficial de la Generalitat Valenciana


Sumari del DOGV 4443, del 19-02-2003 (2003/1568)

ORDE de 13 de gener de 2003, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, al centre docent privat B&S Formación, de València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1568


Data del document
:   13-01-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat
    * centre d'ensenyament

ORDE de 13 de gener de 2003, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, al centre docent privat B&S Formación, de València. [2003/1568]
  
L'expedient ha sigut iniciat pel representant de la titularitat del centre privat B&S Formación, de València, en sol·licitud de modificació de l'autorització en els nivells educatius que s'hi especifiquen.
  
La Direcció General de Centres Docents ha declarat, mitjançant resolució de data 14 de maig de 2002, modificada posteriorment per Resolució de 23 de desembre de 2002, l'adequació de les modificacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la direcció territorial de Cultura i Educació de València, i inclou l'informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents.
  
Atés que el centre té autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en els nivells educatius que s'hi indiquen al centre docent privat que s'assenyala en l'annex, en els termes i amb la configuració definitiva que s'hi especifica, amb efectes des de l'inici del curs acadèmic 2002/2003.
  
DISPOSICIÓ ADDICIONAL PRIMERA
  
El centre que no hi ha aportat la relació de professors i les titulacions respectives haurà de fer-ho davant la Direcció Territorial de Cultura i Educació de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
DISPOSICIÓ ADDICIONAL SEGONA
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 13 de gener de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: B&S FORMACION
  
Titular: María Luz Sánchez de la Calle
  
Domicili: av. Antic Regne de València, 62
  
Localitat: València
  
Província: València
  
Codi: 29541576
  
Modificació que s'autoritza:
  
- S'autoritza el cicle formatiu de Grau Superior d'Assessoria d'Imatge Personal, de manera que el centre queda configurat, en la seua totalitat, amb la següent composició:
  
\* Cicles Formatius de Grau Mitjà:
  
- 1 unitat de Tècnic en Estètica Personal Decorativa, amb 20 llocs escolars.
  
- 2 unitats de Tècnic en Perruqueria, amb 40 llocs escolars, a impartir en doble torn.
  
\* Cicles Formatius de Grau Superior:
  
- 2 unitats de Tècnic Superior en Estètica, amb 40 llocs escolars, a impartir en doble torn.
  
- 2 unitats de Tècnic Superior en Secretariat, amb 28 llocs escolars.
  
- 1 unitat de Tècnic Superior en Assessoria d'Imatge Personal, amb 20 llocs escolars.
  
- 2 unitats de Tècnic Superior en Educació Infantil, amb 40 llocs escolars, a impartir en doble torn.